**NAVODILO ZA IZPOLNITEV OBRAZCA M-DČ ZA PRIJAVO V ZAVAROVANJE KOT DRUŽINSKI ČLAN- *OTROK***

Obrazec M-DČ izpolnjuje **nosilec zavarovanja**, to je oseba, po katerem se bo njegov otrok vključil v obvezno zdravstveno zavarovanje kot družinski član.

**Otrok** kot

* ***ožji družinski član*** se šteje zakonski otrok, nezakonski otrok, posvojenec, otrok, ki je z odločbo pristojnega organa nameščen v družino nosilca zavarovanja z namenom posvojitve)
* ***širši družinski član*** (pastorek, vnuk, brat, sestra, drug otrok brez staršev), če ima stalno prebivališče v RS

Za prijavo v zavarovanje kot družinski član- *otrok* se izpolnijo samo naslednje rubrike:

Podatki o NOSILCU ZAVAROVANJA

**1. EMŠO**

Vpiše se EMŠO (enotna matična številka osebe) osebe, po katerem se bo otrok vključil v obvezno zdravstveno zavarovanje kot družinski član.

**2. Priimek**

Vpiše se priimek osebe, po katerem se bo otrok vključil v obvezno zdravstveno zavarovanje kot družinski član.

**3. Ime**

Vpiše se ime osebe, po katerem se bo otrok vključil v obvezno zdravstveno zavarovanje kot družinski član.

Podatki o ZAVAROVANI OSEBI

**4. EMŠO**

Vpiše se EMŠO (enotna matična številka osebe) otroka.

**5. Državljanstvo**

Ta rubrika se izpolni samo, če otrok ni slovenski državljan.

**6. Priimek**

Vpiše se priimek otroka.

**7. Ime**

Vpiše se ime otroka.

**8. Vrsta dogodka**

V okence se vpiše številka 1.

**10. Datum dogodka (dan, mesec, leto)**

Vpiše se datum pričetka zavarovanja (npr. datum rojstva za novorojenčka).

**11. Podlaga za zavarovanje**

Če otrok prebiva v RS, se vpiše **šifra 077**. (Ta šifra pride v poštev v največ primerih!)

Če otrok prebiva v tujini skupaj z nosilcem, ki je poslan na delo v tujino, se vpiše **šifra 075**.

Če otrok prebiva v Severni Makedoniji, BIH, Srbiji, Črni gori, se vpiše **šifra 098.**

Če otrok prebiva v kateri izmed držav EU, EGP ali Švici, se vpiše **šifra 109.**

**12. Sorodstvo**

Vpiše se šifro:

**2**- če gre za otrok – ožji družinski član (zakonski otrok, nezakonski otrok, posvojenec, otrok, ki je z odločbo pristojnega organa nameščen v družino nosilca zavarovanja z namenom posvojitve)

**5** invalidni otrok – ožji družinski član

**6** invalidni otrok – širši družinski član

**13. Potrdilo o šolanju do**

Vpiše se datum, do kdaj potrdilo o šolanju velja in sicer samo v primeru, če se otrok šola v tujini!

**14, 15 in 16** **Stalno prebivališče v tujini**

Rubrike se izpolnjuje le, če se prijavlja v zavarovanje družinskega člana s šifro podlage za zavarovanje 098 ali 109. Vpiše se podatke o stalnem prebivališču v tujini, na podlagi veljavnega osebnega dokumenta, ki te podatke vsebuje.

**Datum izpolnitve prijave:**

Vpiše se datum, ko se je obrazec M-DČ izpolnjeval.

**Obrazec M-DČ nosilec zavarovanja lastnoročno podpiše** (če se obrazec M-DČ vlaga neposredno pri okencu območne enote oz. izpostave ZZZS oziroma se na območno enoto oz. izpostavo ZZZS pošilja po navadni pošti) ali **podpiše s kvalificiranim digitalnim potrdilom[[1]](#footnote-1) (**če se obrazec M-DČ na območno enoto ZZZS pošilja po elektronski pošti)**.**

1. Dokument se s kvalificiranim digitalnim potrdilom podpiše tako, da se klikne v polje, ki je predvideno za prikaz elektronskega podpisa, tj. pod rubriko »Podpis nosilca zavarovanja«. Ponudi se izbira digitalnega potrdila za podpis. Potrebno je le potrditi podpis (Sign) in shraniti obrazec. Uporabi se lahko kvalificirano digitalno potrdilo naslednjih izdajateljev:

   o Sigen-ca,

   o NLB,

   o Pošta Slovenije,

   o Halcom. [↑](#footnote-ref-1)